《南安留别萧雪泥何任生》
明代·林皋

堤畔春风舞绿杨，又随贾客入南昌。布帆初问芙蓉渡，水驿遥南薜荔乡。

满目白云迷浅渚，一时孤棹下寒塘。相思今夜能无赋，谁共讴吟只自伤。

作者简介：林皋，字筠若，一字筌漪。新会人，一作新宁人。明唐王隆武元年（一六四五）举人。著有《懿文堂诗草》。清吴道镕《广东文徵作者考》卷有传。